
ΤΕΥΧΟΣ ΔΕΥΤΕΡΟ Αρ. Φύλλου 2425 

11 Σεπτεμβρίου 2014 


ΑΠΟΦΑΣΕΙ Σ 

Αριθμ. Υ9α/76908 

Διοικητικές διαδικασίες για τη χρήση της διασυνορια¬ 
κής υγειονομικής περίθαλψης (άρθρο 9 του Ν. 4213/2013). 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του Ν. 4213/2013 (ΦΕΚ Αρ. 261/09.12.2013, 
τ.Α' «Προσαρμογή της εθνικής νομοθεσίας στις δια¬ 
τάξεις της Οδηγίας 2011/24/ΕΕ του Ευρωπαϊκού Κοι¬ 
νοβουλίου και του Συμβουλίου της 9ης Μαρτίου 2011 
περί της εφαρμογής των δικαιωμάτων των ασθενών στο 
πλαίσιο της διασυνοριακής υγειονομικής περίθαλψης 
(I. 88/45/4.4.2011) και άλλες διατάξεις» και ειδικότερα τις 
διατάξεις του άρθρου 9, κατ’ εξουσιοδότηση του οποίου 
εκδίδεται η παρούσα, δυνάμει του οποίου ενσωματώ¬ 
θηκαν στην Ελληνική έννομη τάξη η Οδηγία 2011/24/ΕΕ 
του Ευρωπαϊκού Κοινοβουλίου και του Συμβουλίου της 
9ης Μαρτίου 2011 περί εφαρμογής των δικαιωμάτων των 
ασθενών στο πλαίσιο της διασυνοριακής υγειονομικής 
περίθαλψης (Ι_ 88/45/4.4.2011) και η Εκτελεστική Οδηγία 
2012/52/ΕΕ της Επιτροπής της 20ης Δεκεμβρίου 2012 
σχετικά με τη θέσπιση μέτρων που διευκολύνουν την 
αναγνώριση ιατρικών συνταγών, οι οποίες εκδίδονται 
σε άλλα κράτη-μέλη (Ι_ 356/68/22.12.2012). 

2. Τις διατάξεις του Ν. 4238/2014 (ΦΕΚ 38/17.02.2014, 
τ.Α' «Πρωτοβάθμιο Εθνικό Δίκτυο Υγείας (Π.Ε.Δ.Υ.) αλ¬ 
λαγή σκοπού Ε.Ο.Π.Υ.Υ. και λοιπές διατάξεις». 

3. Τις διατάξεις του Ν.1558/85 «Κυβέρνηση και Κυβερ¬ 
νητικά Οργανα», (ΦΕΚ 137/τ.Α'/1985), όπως ισχύει. 

4. Τις διατάξεις του Ν. 3918/2011 (ΦΕΚ 31/τ.Α'/2011) «Δι¬ 
αρθρωτικές αλλαγές στο σύστημα υγείας και άλλες 
διατάξεις». 

5. Τις διατάξεις του Ν. 4052/2012 (ΦΕΚ 41/τ.Α'/2012) 
με θέμα: «Νόμος αρμοδιότητας Υπουργείων Υγείας και 
Κοινωνικής Αλληλεγγύης και Εργασίας και Κοινωνικής 
Ασφάλισης για εφαρμογή του νόμου «Εγκριση των Σχε¬ 
δίων Συμβάσεων Χρηματοδοτικής Διευκόλυνσης μεταξύ 
του Ευρωπαϊκού Ταμείου Χρηματοπιστωτικής Σταθε¬ 
ρότητας (Ε.Τ.Χ.Σ.), της Ελληνικής Δημοκρατίας και της 
Τράπεζας της Ελλάδος, του Σχεδίου του Μνημονίου 
Συνεννόησης μεταξύ της Ελληνικής Δημοκρατίας, της 
Ευρωπαϊκής Επιτροπής και της Τράπεζας της Ελλάδος 
και άλλες επείγουσες διατάξεις για τη μείωση του δη¬ 


μοσίου χρέους και τη διάσωση της εθνικής οικονομίας 
και άλλες διατάξεις». 

6. Το υπ’ αριθμ. Π.Δ. 95/2000 (ΦΕΚ 76/τ.Α'/2000) «Ορ¬ 
γανισμός του Υπουργείου Υγείας και Πρόνοιας», όπως 
έχει τροποποιηθεί και ισχύει σήμερα. 

7. Το υπ’ αριθμ. Π.Δ. 189/2009 (ΦΕΚ 221/τ.Α'/2009) «Κα¬ 
θορισμός και ανακατανομή αρμοδιοτήτων των Υπουρ¬ 
γείων». 

8. Το υπ’ αριθμ. Π.Δ 85/2012, άρθρα 2 και 4, (ΦΕΚ 141/ 
τ.Α'/2012) «Ίδρυση και μετονομασία Υπουργείων, μετα¬ 
φορά και κατάργηση υπηρεσιών». 

9. Το υπ’ αριθμ. 89/2014 (ΦΕΚ 134/τ.Α'/2014) Π.Δ. «Δι¬ 
ορισμός Υπουργών, Αναπληρωτών Υπουργών και Υφυ¬ 
πουργών». 

10. Την υπ’ αριθμ. ΔΥ(3-4)/Γ.Π.οικ.77618 (ΦΕΚ 2100/ 
τ.Α'/2013) απόφαση με θέμα: «Αναδιάρθρωση της Γενικής 
Διεύθυνσης Οικονομικών Υπηρεσιών του Υπουργείου 
Υγείας». 

11. Την υπ’ αριθμ. 435 απόφαση της 173ης/8-5-2014 
συνεδρίασης του Δ.Σ. του Ε.Ο.Π.Υ.Υ. 

12. Το υπ’ αριθμ. Υ9α/45203/5-6-2014 έγγραφο της Δι¬ 
εύθυνσης Υγειονομικής Περίθαλψης Ασφαλισμένων του 
Ε.Ο.Π.Υ.Υ. του Υπουργείου Υγείας. 

13. Το υπ’ αριθμ. 22570/26-6-2014 απάντηση της Διεύ¬ 
θυνσης Διεθνών Ασφαλιστικών Σχέσεων του Ε.Ο.Π.Υ.Υ. 
στο ως άνω έγγραφο. 

14. Το γεγονός ότι η παρούσα δεν προκαλεί δαπάνη 
στον Κρατικό Προϋπολογισμό, αποφασίζουμε: 

Αρθρο 1 

Οι διατάξεις της παρούσας υπουργικής απόφασης για 
την επιστροφή των εξόδων διασυνοριακής υγειονομικής 
περίθαλψης εφαρμόζονται σε «ασφαλισμένους», ί) τα 
πρόσωπα, συμπεριλαμβανομένων των μελών των οικο¬ 
γενειών τους και των διαδόχων τους, που καλύπτονται 
από το άρθρο 2 του Κανονισμού (ΕΚ) αριθμ. 883/2004 
και είναι ασφαλισμένα κατά την έννοια του άρθρου 1 
στοιχείο γ' του ίδιου Κανονισμού, και ϋ) υπήκοοι τρίτων 
χωρών που καλύπτονται από τον Κανονισμό (ΕΚ) αριθμ. 
859/2003 ή από τον Κανονισμό (ΕΚ) αριθμ. 1231/2010 ή 
που πληρούν τους όρους της νομοθεσίας του κράτους 
μέλους ασφάλισης για δικαίωμα σε παροχές, όπως 
ορίζονται στο άρθρο 3 § β εδάφια (ί) και (ϋ) του Νόμου 
4213/2013 (ΦΕΚ 261/09.12.2013, τ.Α'), εφεξής Νόμος. 

Αρθρο 2 

1. Αίτηση για προηγούμενη έγκριση μπορεί να υποβάλ¬ 
λει ασφαλισμένος για να του παρασχεθεί διασυνοριακή 
περίθαλψη κατά τις διατάξεις του άρθρου 8 § 1, εδά¬ 
φια α, β και γ του Νόμου, στον οικείο φορέα παροχών 
ασθένειας σε είδος. 

Στις περιπτώσεις ασφαλισμένων αρμοδιότητας 
Ε.Ο.Π.Υ.Υ. οι αιτήσεις μπορούν να υποβάλλονται στις 
Περιφερειακές Διευθύνσεις του τόπου κατοικίας τους 
με τα εξής δικαιολογητικά: 

ί) Έντυπο αίτησης για προηγούμενη έγκριση χρήσης 
διασυνοριακής περίθαλψης 
ϋ) Γνωμάτευση ιατρού Διευθυντή Κλινικής Κρατικού 
Νοσοκομείου ή Στρατιωτικού Νοσοκομείου ή Πανεπι¬ 
στημιακής Κλινικής ή Διευθυντή Ιδιωτικής Κλινικής της 
αντίστοιχης με την πάθηση ειδικότητας. Στη σχετική 
γνωμάτευση θα πρέπει να περιγράφεται με λεπτομέ¬ 
ρεια το είδος της πάθησης με σύντομο ιστορικό και 
θα αιτιολογείται επαρκώς η ανάγκη αντιμετώπισης της 
κατάστασης του ασθενούς με την προτεινόμενη θερα¬ 
πεία, η οποία εμπίπτει στις διατάξεις του άρθρου 8 § 1. 

ϋί) Βεβαίωση από δύο τουλάχιστον νοσηλευτικά ιδρύ¬ 
ματα της χώρας σε περίπτωση που η προτεινόμενη 
υγειονομική περίθαλψη δεν μπορεί να παρασχεθεί σε 
ελληνικό έδαφος εντός προθεσμίας ιατρικώς αποδεκτής 
με βάση αντικειμενική ιατρική αξιολόγηση της ιατρικής 
κατάστασης του ασθενούς, του ιστορικού και της πιθα¬ 
νής εξέλιξης της ασθένειας του, της έντασης του πόνου 
που δοκιμάζει ή/και της φύσης της αναπηρίας του τη 
στιγμή που υπέβαλε ή υπέβαλε εκ νέου αίτηση έγκρισης. 

2. Οι αιτήσεις των ασφαλισμένων με πλήρη φάκελο 
διαβιβάζονται στην αρμόδια Υγειονομική Επιτροπή του 
οικείου φορέα παροχών ασθένειας σε είδος κατά τις 
διατάξεις του άρθρου 8 § 2 του Νόμου. 

Η αρμόδια Επιτροπή παραλαμβάνει το φάκελο και 
ελέγχει: 

α. εάν πληρούνται οι προϋποθέσεις προηγούμενης 
έγκρισης που υποβάλλει ο ασφαλισμένος για να του 
παρασχεθεί διασυνοριακή υγειονομική περίθαλψη ί. 
βάσει των Κανονισμών 883/2004 και 987/2009 (ΕΚ) ή ϋ. 
βάσει των προϋποθέσεων υγειονομικής διασυνοριακής 
περίθαλψης λαμβάνοντας υπόψη και τα οριζόμενα στο 
άρθρο 2 § 2 του Νόμου. 

β. την πληρότητα του φακέλου των υποβληθέντων 
δικαιολογητικών, όπως ορίζονται στο σημείο Α του πα¬ 
ρόντος άρθρου, 

γ. εάν χρήζει περαιτέρω κλινικής αξιολόγησης ασθε¬ 
νής που εμπίπτει στις διατάξεις του άρθρου 8 και 4 του 
Νόμου (πάσχων από σπάνια ασθένεια), 
δ. εάν πληρούνται οι προϋποθέσεις υγειονομικής 
περίθαλψης που υπόκεινται σε προηγούμενη έγκριση 
(σύμφωνα με το άρθρο 8 § 1 του Νόμου), 
ε. εάν ή εν λόγω υγειονομική περίθαλψη περιλαμ¬ 
βάνεται στα οριζόμενα του άρθρου 7 § 1 του Νόμου 
και γνωμοδοτεί αιτιολογημένα για την έγκριση ή μη 
χρήσης διασυνοριακής υγειονομικής περίθαλψης σε 
κράτος-μέλος της Ε.Ε. τηρουμένων των απαραίτητων 
προϋποθέσεων κατά τα οριζόμενα στο άρθρο 8 § 5 και 
6 του Νόμου. 

3. Η αρμόδια Διοικητική Υπηρεσία του οικείου φορέα 
παροχών ασθένειας σε είδος λαμβάνοντας υπόψη την 
ισχύουσα εθνική νομοθεσία και την κατά τα ανωτέρω 
γνώμη της Επιτροπής, εκδίδει απόφαση προηγούμενης 


ή μη έγκρισης για διασυνοριακή υγειονομική περίθαλψη 
σε κράτος-μέλος της Ε.Ε. 

Η απόφαση αποστέλλεται στην Υπηρεσία, στην οποία 
υποβλήθηκε η αρχική αίτηση του ασθενούς, η οποία 
είναι αρμόδια για την ενημέρωση του αιτούντος. 

4. Μετά την επιστροφή του ο ασφαλισμένος, ο οποίος 
μετέβη σε κράτος μέλος κάνοντας χρήση Διασυνορι¬ 
ακής Υγειονομικής Περίθαλψης κατόπιν προηγούμενης 
έγκρισης, υποβάλλει αίτημα επιστροφής εξόδων στην 
αρμόδια Υπηρεσία του οικείου φορέα με τα κάτωθι 
παραστατικά: 

ί) Πλήρες Ιστορικό νοσηλείας, όπου θα καταγράφεται 
ενδεχόμενη διακοπή/συνέχεια της νοσηλείας 
ϋ) Βεβαίωση του Νοσηλευτικού Ιδρύματος, από την 
οποία να προκύπτει το νομικό καθεστώς λειτουργίας 
του (κρατικό/ιδιωτικό ή κοινωφελές) 
ϋί) Πρωτότυπες εξοφλητικές αποδείξεις νοσηλείας, 
ίν) Πρωτότυπες εξοφλητικές αποδείξεις φαρμακευτι¬ 
κής αγωγής, συνοδευόμενες από Ιατρική βεβαίωση για 
την αναγκαιότητα χορήγησής της. 

ν) Πρωτότυπες εξοφλητικές αποδείξεις προμήθειας 
ειδών πρόσθετης περίθαλψης (ιατροτεχνολογικά βοη¬ 
θήματα κ.λπ.), συνοδευόμενες από Ιατρική βεβαίωση για 
την αναγκαιότητα της άμεσης προμήθειάς τους. 

νί) Ειδικά για άτομα με μία ή περισσότερες αναπη¬ 
ρίες που τεκμαίρονται με απόφαση επίσημου φορέα 
Πιστοποίησης Αναπηρίας, και για τα οποία έχει εγκριθεί 
χρήση διασυνοριακής υγειονομικής περίθαλψης: 

α) Πρωτότυπες εξοφλητικές αποδείξεις μετάβασης 
και επιστροφής του ασθενούς (και κατά περίπτωση 
του συνοδού), της οικονομικής θέσης του μεταφορικού 
μέσου που χρησιμοποιείται. Σε περίπτωση χρήσης αε¬ 
ροπορικών εισιτηρίων, συνοδευτικά, θα πρέπει να υπο¬ 
βάλλονται τα ηλεκτρονικά εισιτήρια ή τα αποκόμματα 
αυτών και οι κάρτες επιβίβασης, 
β) Πρωτότυπες Εξοφλητικές αποδείξεις διαμονής, 
γ) Συμπληρωματικά έξοδα με αντίστοιχες πρωτότυπες 
αποδείξεις τα οποία θα εξετάζονται κατά περίπτωση 
Οι δαπάνες μετάβασης - επιστροφής και διαμονής 
θα εξετάζονται κατά περίπτωση και θα αποδίδονται 
σύμφωνα με τα οριζόμενα στον ισχύοντα Κανονισμό 
Παροχών Υγείας του οικείου φορέα παροχών ασθένειας 
σε είδος. 

Όλα τα δικαιολογητικά θα πρέπει να είναι θεωρημέ¬ 
να από το εκάστοτε Ελληνικό Προξενείο και επίσημα 
μεταφρασμένα. 

Τα προσκομιζόμενα παραστατικά (αποδείξεις-τιμολό- 
για) θα πρέπει να είναι νομίμως εκδοθέντα - πρωτότυπα 
και να αναγράφουν οπωσδήποτε αριθμό, ημερομηνία 
έκδοσης, καθώς επίσης ανάλυση όλων των χορηγού¬ 
μενων ιατρικών πράξεων, φαρμάκων ή ειδών. 

Η Υπηρεσία δύναται να ζητά από τον ασφαλισμένο συ¬ 
μπληρωματικά δικαιολογητικά καθώς και να υποδεικνύει 
στον πολίτη όπως μεριμνά για την ορθή συμπλήρωση 
ειδικών (προκαθορισμένων) εντύπων, προκειμένου να 
διευκολυνθεί στο έργο της έγκυρης και έγκαιρης απο¬ 
ζημίωσης των δαπανών για τις χορηγηθείσες ιατρικές 
ή λοιπές πράξεις. 

Αρθρο 3 

Ο ασφαλισμένος, ο οποίος έκανε χρήση Διασυνορι¬ 
ακής Υγειονομικής Περίθαλψης που δεν εμπίπτει στις 
διατάξεις του άρθρου 8 και 1 του Νόμου, προσέρχεται 

στον οικείο φορέα παροχών ασθένειας σε είδος ή ειδι¬ 
κότερα στην περίπτωση ασφαλισμένων Ε.Ο.Π.Υ.Υ στην 
πλησιέστερη στον τόπο κατοικίας τους Περιφερειακή 
Διεύθυνση Ε.Ο.Π.Υ.Υ. και υποβάλλει: 

ί) Αίτηση χρήσης διασυνοριακής περίθαλψης χωρίς 
προηγούμενη έγκριση για την επιστροφή των εξόδων. 

ϋ) Ιατρική βεβαίωση του θεράποντος ιατρού για τις ια¬ 
τρικές πράξεις που πραγματοποιήθηκαν (όπου θα προ¬ 
κύπτει ο μη έκτακτος αλλά αναγκαίος χαρακτήρας της 
εν λόγω υγειονομικής περίθαλψης) ή και για την ανα¬ 
γκαιότητα χορήγησης συγκεκριμένης φαρμακευτικής 
αγωγής ή και για την αναγκαιότητα άμεσης προμήθειας 
ειδών πρόσθετης περίθαλψης (ή συμπληρωματικών εξό¬ 
δων, στα οποία ενδεχομένως έχουν υποβληθεί άτομα 
με μία ή περισσότερες αναπηρίες). 

ιϋ) Βεβαίωση ιδιώτη ιατρού ή Νοσηλευτικού Ιδρύματος, 
από την οποία να προκύπτει το νομικό καθεστώς λει¬ 
τουργίας του (κρατικό/ιδιωτικό ή κοινωφελές), 
ίν) Πρωτότυπες εξοφλητικές αποδείξεις, 
ν) Πρωτότυπες εξοφλητικές αποδείξεις φαρμακευτι¬ 
κής αγωγής, συνοδευόμενες από Ιατρική βεβαίωση για 
την αναγκαιότητα χορήγησής της, 
νί) Πρωτότυπες εξοφλητικές αποδείξεις προμήθειας 
ειδών πρόσθετης περίθαλψης (ιατροτεχνολογικά βοη¬ 
θήματα κ,λπ.), συνοδευόμενες από Ιατρική βεβαίωση για 
την αναγκαιότητα της άμεσης προμήθειάς τους. 

Όλα τα δικαιολογητικά θα πρέπει να είναι θεωρημέ¬ 
να από το εκάστοτε Ελληνικό Προξενείο και επίσημα 
μεταφρασμένα. 

Τα προσκομιζόμενα παραστατικά (αποδείξεις-τιμολό¬ 
για) θα πρέπει να είναι νομίμως εκδοθέντα - πρωτότυπα 
και να αναγράφουν οπωσδήποτε αριθμό, ημερομηνία 
έκδοσης, καθώς επίσης ανάλυση όλων των χορηγού¬ 
μενων ιατρικών πράξεων, φαρμάκων ή ειδών. 

Η Υπηρεσία δύναται να ζητά από τον ασφαλισμένο 
συμπληρωματικά δικαιολογητικά καθώς και υποδεικνύει 
στον πολίτη, όπως μεριμνά για την ορθή συμπλήρωση 
ειδικών (προκαθορισμένων) εντύπων, προκειμένου να 
διευκολυνθεί στο έργο της έγκυρης και έγκαιρης απο¬ 
ζημίωσης των δαπανών για τις χορηγηθείσες ιατρικές 
ή λοιπές πράξεις. 

Αρθρο 4 

Ο οικείος φορέας παροχών ασθένειας σε είδος χο¬ 
ρηγεί μέσω της αρμόδιας Υπηρεσίας του και κατόπιν 
αιτήματος του ασφαλισμένου γραπτή βεβαίωση με το 
κατ’ εκτίμηση προς επιστροφή μέγιστο χρηματικό ποσό, 
όπως προκύπτει από την κλινική περίπτωση του ασθε¬ 
νούς, το είδος της παρασχεθείσας ιατρικής πράξης με 
βάση τα οριζόμενα στον Κανονισμό Παροχών Υγείας 
που εφαρμόζει και λαμβάνοντας υπόψη τα οριζόμενα 
στο άρθρο 7 § 2 του Νόμου. 

Αρθρο 5 

Η αρμόδια Υπηρεσία ελέγχου και εκκαθάρισης του 
οικείου φορέα παροχών ασθένειας σε είδος για την 
επιστροφή των εξόδων, θα ελέγχει τα υποβληθέντα 


κατά περίπτωση δικαιολογητικά (Αρθρα 2 και 3 της 
παρούσας) και σε περίπτωση που πληρούνται οι προϋ¬ 
ποθέσεις κατ’ εφαρμογή της ισχύουσας εθνικής νομοθε¬ 
σίας (διατάξεις του άρθρου 7 § 5 του Νόμου), τα έξοδα 
διασυνοριακής υγειονομικής περίθαλψης που επιστρέ- 
φονται στον ασφαλισμένο ανέρχονται έως του ποσού: 

ί) της εκάστοτε ασφαλιστικής τιμής που αφορά σε 
πράξη ή ομάδα πράξεων-εξετάσεων και ελλείψει αυτής 
της τιμής του ισχύοντος Κρατικού Τιμολογίου, 

ϋ) του Κλειστού Ενοποιημένου Νοσηλίου (ΚΕΝ) ή ελ¬ 
λείψει αυτού του Ημερησίου Ανοικτού Νοσηλίου με τις 
εκάστοτε πρόσθετες δαπάνες ειδών (π.χ. ιατροτεχνο- 
λογικών βοηθημάτων κ.λπ.) αφαιρουμένης σε κάθε περί¬ 
πτωση της συμμετοχής του ασθενούς σε διαγνωστικές 
εξετάσεις ή νοσηλεία όπως προβλέπεται στην ισχύουσα 
εθνική νομοθεσία και στον Κανονισμό Παροχών Υγείας 
του οικείου φορέα. 

Για την αντιστοίχηση των τιμών των πρόσθετων ει- 
δών/υλικών, ο οικείος φορέας παροχών ασθένειας σε 
είδος δύναται να ζητά τη συνδρομή της ΕΠΥ, ενώ δε 
θα αποζημιώνει στην περίπτωση που τα εν λόγω υλικά 
δεν έχουν κοστολογηθεί και δεν συμπεριλαμβάνονται 
στο Εθνικό Παρατηρητήριο Τιμών. 

Η αρμόδια Διοικητική Υπηρεσία του οικείου φορέα 
παροχών ασθένειας σε είδος λαμβάνοντας υπόψη την 
τελική εκκαθάριση των προσκομιζόμενων παραστατικών 
για τη χρήση διασυνοριακής υγειονομικής περίθαλψης 
εκδίδει αιτιολογημένη απόφαση επιστροφής ή μη των 
εξόδων και ενημερώνει τον αιτούντα. 

Αρθρο 6 

Σε περίπτωση απόρριψης της αίτησης κατόπιν έκδο¬ 
σης διοικητικής απόφασης σχετικά με τη λήψη διασυνο¬ 
ριακής περίθαλψης και την επιστροφή των εξόδων της 
υγειονομικής περίθαλψης που παρασχέθηκε σε άλλο 
κράτος-μέλος, ο ενδιαφερόμενος ασφαλισμένος έχει 
το δικαίωμα να προσβάλει την απορριπτική απόφαση 
σύμφωνα με τα οριζόμενα στο άρθρο 9, § 3 του Νόμου. 

Άρθρο 7 

Οι αιτήσεις των πολιτών για διασυνοριακή υγειονο¬ 
μική περίθαλψη θα διεκπεραιώνονται από τις αρμόδιες 
Υπηρεσίες εντός ευλόγου χρονικού διαστήματος από 
τη λήψη τους κατά τα οριζόμενα στο άρθρο 4, παρ. 
1 του Ν. 2690/1999 (Κώδικας Διοικητικής Διαδικασίας), 
όπως ισχύει, ενώ στις περιπτώσεις σύνθετων/εξειδικευ- 
μένων αιτημάτων, η επεξεργασία των οποίων, εφόσον 
αυτή προϋποθέτει εμπλοκή άλλων φορέων, ισχύουν τα 
οριζόμενα στο άρθρο 4, παρ. 1, εδάφια γ και δ του 
προαναφερθέντος νόμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2014 

Ο ΥΠΟΥΡΓΟΣ 

ΜΑΥΡΟΥΔΗΣ ΒΟΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοριρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.β1·9τ) 


Ηλεκτρονική Διεύθυνση: ήί1ρ://νννννν.βί.9Γ - β-πιαΜ: ννβόπΐ3δίβΓ.βί@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*02024251 109140004* - 















































































